Ασαμόα Τζιάν

Ο Ασαμόα Τζιάν (Asamoah Gyan, γεννήθηκε 22 Νοεμβρίου 1985) είναι Γκανέζος πρώην ποδοσφαιριστής, ο οποίος αγωνιζόταν ως επιθετικός. Ένας από τους κορυφαίους παίκτες της πατρίδας του, είναι κάτοχος του  ρεκόρ διεθνών τερμάτων της Εθνικής ομάδας της Γκάνας.

 Καριέρα 

Ο Τζιάν ξεκίνησε την επαγγελματική του καριέρα το 2003 στο πρωτάθλημα Γκάνας με τη Λίμπερτι Προφέσιοναλς, σκοράροντας 10 γκολ σε 16 αγώνες και πήρε μεταγραφή στην ιταλική Ουντινέζε, στην οποία δεν κατάφερε να καθιερωθεί και δόθηκε για δύο χρονιές στη Μόντενα, με την οποία συμμετείχε σε 53 αγώνες σκοράροντας 15 φορές. Το 2008 μεταγράφει στη γαλλική Ρεν, στην οποία σε δύο σεζόν σκόραρε 14 φορές σε 42 αγώνες πρωταθλήματος. Το 2010 πήρε μεταγραφή για τη Σάντερλαντ και ήταν τότε η ακριβότερη μεταγραφή στην ιστορία του ομίλου και σκόραρε 10 φορές σε 34 αγώνες σε δύο σεζόν πρωταθλήματος.

Το 2011 δόθηκε δανεικός στην Αλ Αΐν των Ηνωμένων Αραβικών Εμιράτων, σκοράροντας 24 φορές σε 27 αγώνες, γεγονός που τον κατέταξε πρώτο σκόρερ του πρωταθλήματος, και την επόμενη χρονιά αποκτήθηκε μόνιμα από την Αλ-Αΐν και την επόμενη χρονιά σε 28 γκολ παρέμεινε πρώτος σκόρερ του πρωταθλήματος. Τη σεζόν 2013-14, ο Τζιάν σκόραρε 44 φορές σε 40 αγώνες για την Αλ-Αΐν. Κατέκτησε επίσης τρεις τίτλους πρωταθλήματος και ένα Κύπελλο με την ομάδα των Εμιράτων, σημειώνοντας 123 γκολ συνολικά σε ισάριθμους αγώνες. Το 2010 και το 2014 ψηφίστηκε ποδοσφαιριστής της χρονιάς στη Γκάνα. Ακολούθως μετεγράφει στη Σαγκάη ΣΙΠΓ, στην Κάισερισπορ και στην Νορθ Ιστ Γιουνάιντ.

Έκανε το ντεμπούτο του με την εθνική ομάδα το 2003 και παρέμεινε βασικό στέλεχος και αρχηγός έως το 2019.
Ο Τζιάν είναι ο πρώτος σκόρερ όλων των εποχών για την εθνική ομάδα της Γκάνας με 51 γκολ.  Συμμετείχε με τη Γκάνα στα  Παγκόσμια Κύπελλα του 2006, 2010 και 2014, σκοράροντας συνολικά 6 γκολ, τα περισσότερα από οποιοδήποτε Αφρικανό παίκτη σε Παγκόσμιο Κύπελλο. Στη διοργάνωση του 2006 μετά την πρώτη ήττα από την Ιταλία, η Γκάνα αντιμετωπίζει την Τσεχία. Μετά από λίγο περισσότερο από ένα λεπτό παιχνιδιού, ο Τζιάν βρέθηκε στην άκρη της περιοχής του πέναλτι, και με το αριστερό πόδι σημείωσε το πρώτο γκολ της Γκάνας σε Παγκόσμιο Κύπελλο. Στη διοργάνωση του 2010 σημείωσε το καθοριστικό γκολ στους δύο πρώτους αγώνες (νίκη με 1-0 επί της Σερβίας και νίκη με 1-1 επί της Αυστραλίας), ο επιθετικός της Ρεν ήταν ο βασικός παράγοντας στην πρόκριση της ομάδας του στους «16».  Εκπροσώπησε επίσης τη Γκάνα στους Ολυμπιακούς Αγώνες του 2004 και σε οκτώ Κύπελλα Αφρικής, φτάνοντας μέχρι τον τελικό το 2010 και το 2015.

Τίτλοι και διακρίσεις

Αλ Αΐν
 Πρωτάθλημα ΗΑΕ (3): 2011–12, 2012–13, 2014–15
 Κύπελλο Προέδρου ΗΑΕ : 2013–14
 Σούπερ Κύπελλο ΗΑΕ : 2012

Ατομικές διακρίσεις
 CAF ομάδα της χρονιάς (3): 2010, 2013, 2014
 Πρώτος σκόρερ πρωταθλήματος ΗΑΕ (3): 2011–12, 2012–13, 2013–14
 Πρώτος σκόρερ Τσάμπιονς Λιγκ Ασίας : 2014
 Ποδοσφαιριστής της Χρονιάς της Γκάνας (2) : 2010, 2014

Δείτε επίσης
 Κατάλογος ποδοσφαιριστών ανδρών με 50 ή περισσότερα διεθνή γκολ
 Κατάλογος κορυφαίων διεθνών σκόρερ ποδοσφαίρου ανδρών ανά χώρα

 Παραπομπές 

Εξωτερικοί σύνδεσμοι



Κατηγορία:Γκανέζοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γκάνας
Κατηγορία:Ποδοσφαιριστές Λίμπερτι Προφέσιοναλς ΦΚ
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Μόντενα ΦΚ
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Αλ Αΐν ΦΚ
Κατηγορία:Ποδοσφαιριστές Σανγκάη ΣΙΠΓ ΦΚ
Κατηγορία:Ποδοσφαιριστές Κάισερισπορ
Κατηγορία:Ποδοσφαιριστές Πρέμιερ Λιγκ 
Κατηγορία:Ποδοσφαιριστές Σέριε Α 
Κατηγορία:Ξένοι ποδοσφαιριστές στην Ιταλία 
Κατηγορία:Ξένοι ποδοσφαιριστές στην Τουρκία 
Κατηγορία:Ξένοι ποδοσφαιριστές στην Αγγλία 
Κατηγορία:Ξένοι ποδοσφαιριστές στη Γαλλία 
Κατηγορία:Ποδοσφαιριστές Νορθ Ιστ Γιουνάιτεντ ΦΚ
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κυπέλλου Εθνών Αφρικής 2008
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ποδοσφαιριστές Κυπέλλου Εθνών Αφρικής 2012
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Εθνών Αφρικής 2015
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Κυπέλλου Εθνών Αφρικής 2019 
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:FIFA Century Club